Sajarah Indonésia nyakup sawijining rentang wektu sing dawa banget sing diwiwiti zaman prasejarah déning "Manungsa Jawa" ing mangsa watara 500.000 taun kapungkur. Periode ing sajarah Indonésia bisa dipérang dadi limang éra: éra pra kolonial, munculé krajaan-krajaan Hindu-Buddha sarta Islam ing Jawa lan Sumatera sing utamané ngandelaké dedagangan; éra kolonial, mlebuné bangsa Éropah (utamané Walanda) sing ngarepaké asil rempah-rempah nyebabaké anané panjajahan déning Walanda jroning watara 3,5 abad antara wiwitan abad kaping-17 nganti tengahan abad kaping-20; éra kamardikan, pasca Proklamasi Kamardikan Indonésia (1945) nganti mudhuné Soekarno (1966); éra Orde Baru, 32 taun mangsa pamaréntahan Soeharto (1966–1998); sarta éra reformasi sing lumangsung nganti dina iki.